B4-0624, 0635, 0662 και 0668/98

Ψήφισμα σχετικά με την κατάσταση των δικαιωμάτων του ανθρώπου στην Ινδονησία και το Ανατολικό Τιμόρ

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με το Ανατολικό Τιμόρ και την Ινδονησία,

- έχοντας υπόψη τις αποφάσεις του Οργανισμού Ηνωμένων Εθνών σχετικά με το Ανατολικό Τιμόρ,

Α. έχοντας υπόψη ότι, παρά τις διάφορες εκκλήσεις της διεθνούς κοινότητας, η πολιτική κατάσταση στο Ανατολικό Τιμόρ δεν άλλαξε,

Β. έχοντας υπόψη ότι η πτώση του δικτάτορα Suharto δημιούργησε νέες προσδοκίες σχετικά με άνοιγμα προς την δημοκρατία και το σεβασμό των δικαιωμάτων του ανθρώπου στην Ινδονησία και στα εδάφη που αυτή περιλαμβάνει ή κατέχει,

Γ. λαμβάνοντας υπόψη τις πρόσφατες δηλώσεις του νέου προέδρου της χώρας, Habibie, σχετικά με την αναγνώριση ειδικού καθεστώτος στο Ανατολικό Τιμόρ που θα συνεπάγεται την αναγνώριση της θρησκευτικής και πολιτικής ιδιαιτερότητας της περιοχής, παρόλον ότι το δικαίωμα για αυτοδιάθεση εξακολουθεί να μην αναγνωρίζεται,

Δ. θεωρώντας ότι η αποφυλάκιση των πολιτικών κρατουμένων παραμένει άκρως επιλεκτική,

Ε. εκτιμώντας ότι είναι επείγουσα ανάγκη να αρχίσουν, όπως επανειλημμένως έχει αξιώσει το Ευρωπαϊκό Κοινοβούλιο, σοβαρές και εποικοδομητικές διαπραγματεύσεις μεταξύ των ενδιαφερόμενων μερών, προκείμένου να επιλυθεί οριστικώς το πολιτικό ζήτημα του Ανατολικού Τιμόρ,

ΣΤ. έχοντας υπόψη ότι τα κράτη μέλη της Ευρωπαϊκής Ένωσης συμβάλλουν στην επίλυση της οικονομικής κρίσης της Ινδονησίας, εφόσον μέσω του ΔΝΤ προσφέρουν το μεγαλύτερο μέρος της οικονομικής ενίσχυσης,

1. υπογραμμίζει ότι το πρόσφατο πολιτικό άνοιγμα του καθεστώτος που παρατηρείται στην Ινδονησία αποτέλεσμα τόσο της εσωτερικής πίεσης όσο και της αντίστασης του λαού του Τιμόρ, οφείλεται επίσης στη διπλωματική δράση της Διεθνούς Κοινότητας, της Ευρωπαϊκής Ένωσης και της Πορτογαλίας, που είναι η εγγυήτρια δύναμη[semigr ] λυπάται όμως που το άνοιγμα αυτό είναι κάπως αμφίβολο, συγκεκριμένα δε εφόσον το μεγαλύτερο μέρος των πολιτικών κρατουμένων παραμένει στις φυλακές[semigr ]

2. ζητεί από τις αρμόδιες αρχές της Ινδονησίας να προβούν στην άμεση και άνευ όρων αποφυλάκιση του Xanana Gusmγo και όλων των άλλων πολιτικών κρατουμένων, είτε είναι καταγωγής Τιμόρ είτε όχι, οι οποίοι επ' ουδενί πρέπει να συγχέονται με τους κρατουμένους του κοινού ποινικού δικαίου[semigr ]

3. ζητεί επίμονα από τις αρχές της Ινδονησίας να συνεχίσουν τις δημοκρατικές μεταρρυθμίσεις με ταχύτερο ρυθμό και αποφασιστικότερο τρόπο και να προκηρύξουν το ταχύτερο δυνατόν ελεύθερες και δημοκρατικές εκλογές, ανταποκρινόμενες στις απαιτήσεις που κινητοποίησαν τις λαϊκές διαμαρτυρίες οι οποίες οδήγησαν στην σημερινή κατάσταση, ιδίως δε σε ό,τι αφορά την βελτίωση των συνθηκών διαβίωσης του πληθυσμού και την καταπολέμηση της διαφθοράς[semigr ]

4. εξορκίζει την κυβέρνηση της Ινδονησίας να μην ασκήσει οιαδήποτε βία κατά ειρηνικών διαδηλώσεων[semigr ]

5. ζητεί όπως, στο πλαίσιο των αλλαγών που γίνονται στην Ινδονησία, ληφθούν μη διφορούμενα και αποφασιστικά μέσα που θα οδηγήσουν στην ειρηνική επίλυση του προβλήματος του Ανατολικού Τιμόρ η οποία, σε πλαίσιο σεβασμού του διεθνούς δικαίου και των αποφάσεων των Ηνωμένων Εθνών, θα οδηγήσει στην αυτοδιάθεση της περιοχής[semigr ]

6. καλεί την κυβέρνηση της Ινδονησίας να προβεί σε εξονυχιστικές ανακρίσεις σχετικά με όλες τις περιπτώσεις παραβίασης των Δικαιωμάτων του Ανθρώπου και να ασκήσει διώξεις κατά των υπευθύνων[semigr ]

7. επαναλαμβάνει την απόφαση, που περιέχεται στο ψήφισμά του της 21ης Νοεμβρίου 1991 σχετικά με τις σφαγές στο Ανατολικό Τιμόρ ((ΕΕ C 326 της 16.12.1991, σελ. 182.)), για αποστολή αντιπροσωπείας στο Ανατολικό Τιμόρ και επιμένει προς την κυβέρνηση της Ινδονησίας να καταστήσει δυνατές τις μετακινήσεις της εν λόγω αντιπροσωπείας[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τα κοινοβούλια των κρατών μελών, την κυβέρνηση της Ινδονησίας, τον Γενικό Γραμματέα των Ηνωμένων Εθνών και τον Ύπατο Αρμοστή των Ηνωμένων Εθνών για τα Δικαιώματα του Ανθρώπου, καθώς και στους βραβευθέντες με το Νόμπελ Ειρήνης Ramos Horta και Ximenes Belo και τον αρχηγό της αντίστασης του Τιμόρ Xanana Gusmγo.